2. melléklet az 1/2020.(I.29.) önkormányzati rendelethez

**I. A polgármesterre átruházott hatáskörök jegyzéke**

1./ A hatályos önkormányzati költségvetési rendeletben foglaltak alapján: A polgármester az Mötv. 42.§-ban meghatározott ügyek kivételével dönthet a két ülés közötti időszakban felmerülő, halaszthatatlan, a Szervezeti és Működési Szabályzatban meghatározott hatáskörébe tartozó önkormányzati ügyekben a Képviselő-testület utólagos tájékoztatása mellett esetenként legfeljebb 100.000 Ft összeghatárig.

2./ Gyakorolja a tulajdonosi jogokat az Önkormányzat hatályos vagyonrendeletében meghatározottak szerint.

3./ A települési támogatásról és az egyéb szociális ellátásokról szóló helyi rendelet alapján: a polgármester intézkedik a rendeletben foglaltak szerint.

4./ A filmforgatási célú közterület használatra vonatkozó szabályokról szóló helyi rendelet alapján a filmforgatási célú közterület használattal összefüggő képviselő-testületi hatáskörök gyakorlási jogát a Képviselő-testület a polgármesterre ruházza át.

5./ A közúti közlekedésről szóló törvényben meghatározott képviselő-testületi feladatok és hatáskörök a polgármestert illetik meg.

6./A közterületen történő közműfektetés és annak szolgalmi jogának rendezésével kapcsolatos tulajdonosi feladat- és hatáskörök a polgármestert illetik meg.

7./ Az önkormányzatot jogszabály alapján terhelő állategészségügyi feladatok ellátásával kapcsolatos képviselő-testületi feladat- és hatáskörök a polgármestert illetik meg

3. melléklet az 1/2020.(I.29.) önkormányzati rendelethez

**Tanácsnokok jegyzéke**

* 1. Közfoglalkoztatásügyi tanácsnok: Király László
  2. Településlátkép és közbiztonságügyi tanácsnok: Gelencsér Gábor Bence
  3. Gazdasági és pénzügyi tanácsnok: Béresné Molnár Márta
  4. Pályázat-és oktatásügyi tanácsnok: Királyné Őri Mária